CELEX: 32011R0151
Language: lt
Date: 2011-02-18 00:00:00
Title: 2011 m. vasario 18 d. Komisijos reglamentas (ES) Nr. 151/2011, kuriuo dėl ūkiuose auginamų medžiojamųjų gyvūnų iš dalies keičiamas Europos Parlamento ir Tarybos reglamento (EB) Nr. 854/2004 I priedas  Tekstas svarbus EEE

19.2.2011   
            
            
               LT
            
            
               Europos Sąjungos oficialusis leidinys
            
            
               L 46/17
            
         KOMISIJOS REGLAMENTAS (ES) Nr. 151/2011
   2011 m. vasario 18 d.
   kuriuo dėl ūkiuose auginamų medžiojamųjų gyvūnų iš dalies keičiamas Europos Parlamento ir Tarybos reglamento (EB) Nr. 854/2004 I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (1), ypač į jo 17 straipsnio 1 dalį,
   kadangi:
   
               (1)
            
            
               Reglamente (EB) Nr. 854/2004 nustatytos specialios žmonėms vartoti skirtų gyvūninių produktų oficialios kontrolės taisyklės.
            
         
               (2)
            
            
               Reglamento (EB) Nr. 854/2004 I priedo IV skirsnio VII skyriuje išdėstyti specialūs ūkiuose auginamų medžiojamųjų gyvūnų ir jų mėsos oficialios kontrolės reikalavimai. Vienas iš reikalavimų – patikrinti ūkiuose auginami medžiojamieji gyvūnai arba jų mėsa turi turėti vieną iš šio skirsnio X skyriuje pateiktų pavyzdžių atitinkantį sertifikatą.
            
         
               (3)
            
            
               2004 m. balandžio 29 d. Europos Parlamento ir Tarybos reglamente (EB) Nr. 853/2004, nustatančiame konkrečius gyvūninės kilmės maisto produktų higienos reikalavimus (2), nustatyta, kad maisto tvarkymo subjektai, gavę kompetentingos institucijos leidimą, ūkiuose auginamus Ratitae genties paukščius ir tam tikrus ūkiuose auginamus kanopinius gyvūnus gali skersti jų kilmės vietoje, jeigu laikomasi tam tikrų sąlygų. Visų pirma tai sąlyga, kad į skerdyklą pristatomi paskersti gyvūnai turi turėti gyvūną išauginusio maisto tvarkymo subjekto deklaraciją ir valstybinio veterinarijos gydytojo arba patvirtinto veterinarijos gydytojo išduotą ir pasirašytą sertifikatą. Valstybinio veterinarijos gydytojo arba patvirtinto veterinarijos gydytojo išduotu ir pasirašytu sertifikatu, be kita ko, patvirtinama, kad gyvūnas paskerstas ir kraujas nuleistas pagal nustatytus reikalavimus, be to, patvirtinamas skerdimo laikas ir data.
            
         
               (4)
            
            
               Reglamentu EB) Nr. 853/2004, iš dalies pakeistu Komisijos reglamentu (ES) Nr. 150/2011 (3), patvirtinti, kad gyvūnas paskerstas ir kraujas nuleistas pagal nustatytus reikalavimus, ir patvirtinti skerdimo laiką ir datą tam tikrais atvejais leidžiama maisto tvarkymo subjekto deklaracijoje.
            
         
               (5)
            
            
               Tokiais atvejais tikslinga nustatyti, kad valstybinis veterinarijos gydytojas arba patvirtintas veterinarijos gydytojas reguliariai tikrina asmenų, kurie skerdžia gyvūnus ir nuleidžia kraują, veiklą. Todėl Reglamento (EB) Nr. 854/2004 I priedo IV skirsnio VII skyrius turėtų būti atitinkamai iš dalies pakeistas.
            
         
               (6)
            
            
               Be to, ūkyje paskerstų gyvūnų veterinarinio sertifikato pavyzdys pateiktas Reglamento (EB) Nr. 854/2004 I priedo IV skirsnio X skyriaus B dalyje. Į šį veterinarinio sertifikato pavyzdį taip pat įtraukti įrašai, kuriais patvirtinama, kad gyvūnas paskerstas ir kraujas nuleistas pagal nustatytus reikalavimus. Atvejams, kai toks patvirtinimas įtraukiamas į maisto tvarkymo subjekto deklaraciją, turėtų būti nustatytas naujas veterinarinio sertifikato pavyzdys.
            
         
               (7)
            
            
               Todėl Reglamentas (EB) Nr. 854/2004 turėtų būti atitinkamai iš dalies pakeistas.
            
         
               (8)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 854/2004 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 18 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 139, 2004 4 30, p. 206.
   
      (2)  OL L 139, 2004 4 30, p. 55.
   
      (3)  Žr. šio Oficialiojo leidinio p. 14.
   
      PRIEDAS
      Reglamento (EB) Nr. 854/2004 I priedo IV skirsnis iš dalies keičiamas taip:
      
                  1)
               
               
                  VII skyriaus A dalis keičiama taip:
                  
                              a)
                           
                           
                              4 dalis pakeičiama šiuo tekstu:
                              
                                          „4.
                                       
                                       
                                          Ūkyje patikrinti gyvi gyvūnai turi turėti X skyriaus A dalyje pateiktą pavyzdį atitinkantį sertifikatą. Ūkyje patikrinti ir paskersti gyvūnai turi turėti X skyriaus B dalyje pateiktą pavyzdį atitinkantį sertifikatą. Pagal Reglamento (EB) Nr. 853/2004 III priedo III skirsnio 3a dalį ūkyje patikrinti ir paskersti gyvūnai turi turėti X skyriaus C dalyje pateiktą pavyzdį atitinkantį sertifikatą.“
                                       
                                    
                        
                              b)
                           
                           
                              įrašoma ši 5 dalis:
                              
                                          „5.
                                       
                                       
                                          Kai kompetentinga institucija leidžia maisto tvarkymo subjektui tvirtinti, kad gyvūnai paskersti ir kraujas nuleistas pagal nustatytus reikalavimus, valstybinis veterinarijos gydytojas arba patvirtintas veterinarijos gydytojas reguliariai tikrina asmenų, kurie skerdžia gyvūnus ir nuleidžia kraują, veiklą.“
                                       
                                    
                        
            
                  2)
               
               
                  X skyriuje įrašoma ši C dalis:
                  „C.   Pagal Reglamento (EB) Nr. 853/2004 III priedo III skirsnio 3a dalį ŪKYJE PASKERSTŲ ŪKYJE AUGINTŲ MEDŽIOJAMŲJŲ GYVŪNŲ VETERINARINIO SERTIFIKATO PAVYZDYS